ประจำเดือนหนูไม่มา1เดือนค่ะ แต่มีอาการเหมือนมันจะมา อาการเหมือนมันจะมาทุกอย่างค่ะ แต่พอหมดเดือนไปอาการมันก็เริ่มๆหาย ประจำเดือนก็ไม่มาค่ะ
สวัสดีค่ะ หากประจำเดือนไม่มา และที่ผ่านมาได้เคยมีเพศสัมพันธ์ ก็ควรลองตรวจหาการตั้งครรภ์ดูด้วยค่ะ หากตรวจไม่พบ หรือไม่ได้มีเพศสัมพันธ์ การที่ประจำเดือนไม่มา ก็อาจเกิดจากสาเหตุต่างๆ เช่น การทำงานของรังไข่ที่ยังไม่สมบูรณ์ในช่วงวัยรุ่นที่เพิ่งเริ่มมีประจำเดือน การมีความเครียด ทำงานหนัก พักผ่อนน้อย อดนอน อดอาหาร มีน้ำหนักลด หรือมีน้ำหนักเพิ่มขึ้นเร็ว เป็นต้น ซึ่งแนะนำควรรอประจำเดือนต่อไปก่อน ในที่สุดประจำเดือนก็จะมาเองค่ะ